OKEA

OKEA ASA er et norsk oljeselskap grunnlagt i 2015 med fokus på utbygginger og produksjon på norsk kontinentalsokkel. Selskapets største eiere er det thailandske petroleum- og energikonglomeratet Bangchak Corporation, samt det bermudiske holdingselskapet Okea Holdings Ltd. Hovedkontoret ligger i Trondheim. Selskapet har også kontorer i Kristiansund, Stavanger, Oslo og Bergen. Daglig leder er Svein J. Liknes. Styreformann er Chaiwat Kovavisarach.

Virksomhet og historie
OKEA ble grunnlagt i 2015 av tidligere oljeminister Ola Borten Moe, Knut Evensen, Det norske-sjef Erik Haugane og Anton Tronstad. Selskapsnavnet er basert på initialene til de fire gründerne. Selskapets forretningsidé er å kjøpe seg inn i lisenser med funn på norsk sokkel og være med på utbyggingen av disse. 

I 2018 kjøpte OKEA 44,56 prosent av Draugenfeltet (PL093), 12,0 prosent av Gjøafeltet (PL153) og kontorbygget «Råket» i Kristiansund fra Norske Shell. Den 30. november 2018 overtok OKEA operatøransvaret for Draugenfeltet.

Okea ble børsnotert 18. juni 2019.

 Referanser 

 Eksterne lenker 


Kategori:Norske oljeselskaper
Kategori:Næringsliv i Trondheim
Kategori:Selskaper notert på Oslo Børs
Kategori:Selskaper etablert i 2015
Kategori:Kongens gate (Trondheim)